पढ़ाई के साथ मस्ती भी जरूरी : अरोड़ा
कैथल| हॉलीचाइल्ड पब्लिक स्कूल में किड्स एडवेंचर गेम्स द्वारा दिन दिवसीय शिविर लगाया गया। कार्यक्रम के संयोजक अश्वनी सतपाल रहे। शिविर में बच्चों ने खूब मस्ती की। इसमें बच्चों ने स्वीमिंग पुल, किश्तियों को चलाना बॉल के अंदर जाकर पानी का आनंद लिया। स्टाफ अभिभावकों ने इस एडवेंचर गेम्स की सराहना की। मुख्याध्यापक अशोक अरोड़ा ने कहा कि इस तरह के कार्यक्रम हमें समय-समय पर करते रहना चाहिए। इससे बच्चों को काफी सीखने को मिलता है। शिविर के समापन अवसर पर संयोजक अनिल अरोड़ा ने कहा कि पढ़ाई के साथ-साथ ऐसी प्रतियोगिताओं का आयोजन जरूरी है, ताकि बच्चों को वास्तविक जानकारी मिल सके। इस अवसर पर तरुण कुमार, हैप्पी, अजय वर्मा, सुरेश सेठी, संदीप मौजूद रहे।
hin_Deva hin_Deva